**Shoqata Përtej Barrierave**

**Thirrje për Ekspert**

**Për zhvillimin e një fushate promovuese dhe informative për vullnetarizmin**

***Termat e Referencës***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Përtej Barrierave është një organizatë jofitimprurëse e shoqërisë civile, e themeluar në vitin 2004. Ne punojmë me të rinjtë në nivel kombëtar, rajonal dhe evropian, duke promovuar përfshirjen dhe ngritjen e kapaciteteve përmes edukimit joformal. Përtej Barrierave është Pika e Kontaktit e programeve Erasmus+ YiA dhe European Solidarity Corps të Komisionit Evropian, për Shqipërinë.*

**Mbi Projektin**

Vullnetarizmi është një forcë sociale, dinamike, unifikuese dhe e fuqishme për komunitetin e njëkohësisht një aktivitet, filozofia e të cilit në Shqipëri është ende në zhvillim. Përveç infrastrukturës ligjore e cila ka ende nevoje për përmirësime reale, vullnetarizmin në Shqipëri ka nevoje për nxitje, promovim dhe edukim të vazhdueshëm.

Projekti “Rritja e kapaciteteve për vullnetarizëm të qëndrueshëm” është një projekt që do të implementohet nga Shoqata Përtej Barrierave, financuar nga Agjencia për Mbështetjen e Shoqërisë Civile në Shqipëri.

Qëllimi kryesor i këtij projekti është krijimi i një mjedisi mundësues përmes ngritjes së kapaciteteve të ofruesve të vullnetarizmit, promovimit të tij si një mjet për qytetari aktive dhe solidaritet, si dhe inkurajimi i aktorëve kyç për të bashkëpunuar në përmirësimin e kuadrit ligjor të vullnetarizmit në Shqipëri. Ky qëllim synohet të realizohet përmes 4 aktiviteteve: Cikli i Menaxhimit të Strukturuar të Vullnetarëve (CMV); Promovim i mjeteve dixhitale për rekrutimin dhe angazhimin e vullnetarëve; Fushata informative dhe promovuese; Konferenca kombëtare e vullnetarizmit 3.0.

**Fushata informuese & promovuese e vullnetarizmit**

Një fushatë promovuese (online + offline) e dedikuar vlerave dhe benefiteve do të japë më shumë informacion dhe njohuri tek të gjithë grupmoshat dhe aktorët që lidhen direkt me vullnetarizmin apo ata të cilët përfitojnë nga zhvillimi i komuniteteve të tyre. Në bashkëpunim me grupin tonë të të rinjve aktivistë, eksperti do të dizenjojë dhe implementojë fushatën promovuese në mënyrë që të jetë sa më tërheqëse për vetë të rinjtë dhe organizatat. Target grup-et e kësaj fushate: OSHC-të; Institucionet; NJVV, të rinjtë, Universitete

Duke qenë se një pjesë e fushatës do të zhvillohet online, esencial do të jetë edhe informimi masiv i publikut të gjerë përmes promovimit të zhvillimeve të projektit, duke përdorur rrjetet sociale dhe mediat audiovizive në Shqipëri. PB do të vendosë në dispozicion të ekspertit burimet e nevojshme për të krijuar dhe 2 produkte audio-vizive dhe të shkruara për mediat dhe rrjetet sociale, për të bërë të mundur që vullnetarizmi të promovohet në çdo platformë dhe media për një efekt sa më të madh.

**Detyrat dhe përgjegjësitë:**

Eksperti me mbështetjen e organizatës do te ketë detyrat e mëposhtme:

* Mbajtja e kontakteve dhe koordinimi me skuadrën e Përtej Barrierave për ecurinë e fushatës së vullnetarizmit, në cdo kohë
* Dizenjimi/hartimi i planit strategjik për zhvillimin e fushatës
* Implementimi i aktiviteteve offline (sesione informuese-promovuese) dhe online (krijimi dhe shpërndarja e informacioneve e materialeve audio-vizive në rrjetet sociale të organizatës)
* Matja e rezultateve të fushatës në përfundim të saj dhe raportimi skuadrës së PB

**Kriteret për aplikim**

* Aplikuesi duhet të ketë punuar më parë në sektorin e shoqërisë civile
* Eksperiencë jo më pak se 3 në lidhje me angazhimin vullnetar
* Njohës i “Ligjit për Vullnetarizmit”
* Njohës i mirë i politikave rinore

**Dokumentet e nevojshme për aplikim**

* Jetëshkrim (CV)
* Letër interesi

 **Procedura e Vlerësimit**

Zgjedhja e personit do të bazohet në: se sa mirë aplikimi përmbush kërkesat e përcaktuara në termat e referencës.

*Subjektet e interesuara duhet të dërgojnë çdo aplikim brenda datës* ***15 gusht 2023****, në adresën elektronike:*

office@beyondbarriers.org

*\*Ju lutem konsideroni që vetëm kandidatët fitues do të kontaktohen.*